GULF ปิดจ๊อบร่วมทุน 45% โรงไฟฟ้าก๊าซธรรมชาติ 326MW ในโอมาน เริ่ม COD ปี 63
GULF ปิดจ๊อบร่วมทุน 45% โรงไฟฟ้าก๊าซธรรมชาติ 326MW ในโอมาน เริ่ม COD ปี 63
29 ต.ค. 2561

ตามที่ บริษัท GULF Intemational Holding Pte. Ltd. (GIH) ซึ่งเป็นบริษัทย่อยของ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ได้รับอนุมัติจากรัฐบาลประเทศโอมาน เมื่อวันที่ 5 กันยายน 2561 ให้เข้าร่วมทุนกับกลุ่มบริษัท Oman Oil Company S.A.O.C. (OOC) ซึ่งถือหุ้นโดยรัฐบาลโอมานในสัดส่วนร้อยละ 100%
ทั้งนี้เพื่อลงทุนในโครงการโรงไฟฟ้าก๊าซธรรมชาติ Duqm Power Company L.L.C (DPC) ขนาดกำลังผลิต 326 เมกะวัตต์ และกำลังการผลิตน้ำจืดติดตั้ง 1,667 ลูกบากศ์เมตรต่อชั่วโมง ตั้งอยู่ในเขตเศรษฐกิจพิเศษ Duqm (Duqm Special Economic Zone : Duqm SEZ) ประเทศโอมาน โดย GIH จะเข้าถือหุ้นใน DPC ในสัดส่วนร้อยละ 45 และกลุ่ม OOC จะถือหุ้นในสัดส่วนร้อยละ 55
ล่าสุด GULF แจ้งผ่านตลาดหลักทรัพย์แห่งประเทศไทย ว่า เมื่อวันที่ 28 ตุลาคม 2561 GIH ได้ดำเนินการชำระค่าหุ้นจำนวน 8.75 ล้านเหรียญสหรัฐ ให้กับกลุ่ม OOC และรับโอนหุ้นในโครงการโรงไฟฟ้า DPC จากกลุ่ม OOC ในสัดส่วนร้อยละ 45 เสร็จสมบูรณ์แล้ว
โดยโครงการโรงไฟฟ้า DPC ได้เริ่มดำเนินการก่อสร้างตั้งแต่เดือนสิงหาคม 2561 และมีกำหนดทยอยเปิดดำเนินการเชิงพาณิชย์ในระหว่างปี 2563 ถึงปี 2565 เพื่อผลิตและจำหน่ายกระแสไฟฟ้าและนำน้ำจืดให้กับ Duqm Refinery and Petrochemical Industrial Company L.L.C. ซึ่งเป็นโรงกลั่นน้ำมันขนาดใหญ่มีกำลังการผลิตน้ำมันดิบประมาณ 230,000 บาเรลต่อวัน